Գեղարվեստի բազմաժանր, տարաբնույթ հորինվածքներ, թեմատիկ հարուստ շրջագծով նրբագեղ ստեղծագործություններ, որոնք նրա գեղարվեստական հետաքրքիր լուծումների, հայացքի ընդգրկնության, նրա ապրումների ու պոետիկ խառնվածքի մասին պատմող գործեր են: Պայմանականություն, հեքիաթ, արվեստային զուգորդումներով կոմպոզիցիաներ, որոնք ստեղծագործական նրա ճանապարհի, նրա պրոֆեսիոնալ կարողությունների արտահայտություններն են: Աթանյանի մոնումենտալ աշխատանքները, շինությունների արտաքին եւ ներքին ձևաորումները, մանրաքանդակները` յուրօրինակ կնիքներ են ոչ միայն հարազատ քաղաքի` Երեւանի, այլև Լոս-Անջելեսի համար: